**RASEINIŲ RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL RASEINIŲ RAJONO SAVIVALDYBĖS TARYBOS 2018 M. LAPKRIČIO 29 D. SPRENDIMO ts-377 „DĖL MOKESČIO UŽ IKIMOKYKLINIO IR PRIEŠMOKYKLINIO AMŽIAUS VAIKŲ**

**IŠLAIKYMĄ RASEINIŲ RAJONO ŠVIETIMO ĮSTAIGOSE**

**MOKĖJIMO IR LENGVATŲ TAIKYMO TVARKOS APRAŠO PATVIRTINIMO“ PAKEITIMO“ projekto**

2020 m. rugsėjo 1 d.

Raseiniai

|  |
| --- |
| **1. Parengto projekto tikslai ir uždaviniai.** |
| Parengto projekto tikslas – pakeisti Raseinių rajono savivaldybės tarybos 2018 m. lapkričio 29 d. sprendimo TS-377 „Dėl mokesčio už ikimokyklinio ir priešmokyklinio amžiaus vaikų išlaikymą Raseinių rajono švietimo įstaigose mokėjimo ir lengvatų taikymo tvarkos aprašo patvirtinimo“.Parengto projekto uždavinys – teikti Raseinių rajono savivaldybės tarybai tvirtinti sprendimo projektą, kuriuo papildomas Raseinių rajono savivaldybės tarybos 2018 m. lapkričio 29 d. sprendimu TS-377 „Dėl mokesčio už ikimokyklinio ir priešmokyklinio amžiaus vaikų išlaikymą Raseinių rajono švietimo įstaigose mokėjimo ir lengvatų taikymo tvarkos aprašo patvirtinimo“ patvirtintas tvarkos aprašas 7.12 papunkčiu.Nuo š. m. rugsėjo 1 d. Raseinių r. Viduklės Simono Stanevičiaus gimnazijoje vienoje grupėje organizuojamas ikimokyklinis ugdymas nuotoliniu ugdymo proceso organizavimo būdu. Toks ugdymas organizuojamas pirmą kartą ir apraše reikia įteisinti nuostatą, kad už nuotolinį ugdymą tėvams (globėjams) mokėti nereikia. |
| **2. Kokių pozityvių rezultatų laukiama.** |
| Patikslintos tvarkos aprašo nuostatos užtikrins sklandų mokesčio už ikimokyklinio amžiaus vaikų išlaikymą rajono švietimo įstaigose mokėjimą ir lengvatų taikymą. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas su Raseinių rajono savivaldybė administracijos direktoriumi, Teisės, personalo ir civilinės metrikacijos skyriaus vyriausiuoju specialistu, Bendrųjų reikalų ir informacinių technologijų skyriaus vyriausiuoju specialistu (kalbos tvarkytoju), Švietimo ir sporto skyriaus vedėju. Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Priėmus šį teisės aktą tikimasi teigiamų pokyčių. |
| **7. Projekto autorius ar autorių grupė.** |
| Švietimo ir sporto skyriaus vyriausioji specialistė Asta Pagarauskaitė |

Vyriausioji specialistė (parašas) Asta Pagarauskaitė